CELEX: 52011PC0115
Language: lt
Date: 2011-03-14 00:00:00
Title: Rekomendacija TARYBOS SPRENDIMAS dėl Čekijos Respublikos miesto paskelbimo 2015 m. Europos kultūros sostine

|

52011PC0115

/* KOM/2011/0115 galutinis  */  Rekomendacija TARYBOS SPRENDIMAS dėl Čekijos Respublikos miesto paskelbimo 2015 m. Europos kultūros sostine  

	[pic] | EUROPOS KOMISIJA |Briuselis, 2011.3.14KOM(2011) 115 galutinisRekomendacijaTARYBOS SPRENDIMASdėl Čekijos Respublikos miesto paskelbimo 2015 m. Europos kultūros sostineENAIŠKINAMASIS MEMORANDUMAS2006 m. spalio 24 d. Europos Parlamento ir Tarybos sprendime Nr. 1622/2006/EB, nustatančiame Bendrijos veiksmą dėl Europos kultūros sostinės renginių 2007–2019 m.[1], nustatyta Europos kultūros sostinių nominavimo tvarka. Pagal to sprendimo 2 straipsnį nuo 2009 m. Europos kultūros sostinėmis Sprendimo priede nustatyta chronologine tvarka kasmet nominuojami du dviejų valstybių narių miestai. 2015 m. Europos kultūros sostinėmis turėtų tapti Belgijos ir Čekijos Respublikos miestai.2015 m. Europos kultūros sostinėmis miestai nominuojami taikant toliau aprašytą tvarką.Kvietimą teikti paraiškas atitinkamos valstybės narės skelbia likus ne mažiau kaip šešeriems metams iki renginio. Atrankos grupė, kurią sudaro 13 nepriklausomų kultūros sektoriaus ekspertų, į pirmąjį posėdį sušaukiama likus ne mažiau kaip penkeriems metams iki renginio. Atsižvelgdama į Sprendimo Nr. 1622/2006/EB 4 straipsnyje nustatytus kriterijus, ji vertina paraiškas ir sudaro miestų, kurių kandidatūros bus svarstomos toliau, sąrašą.Praėjus devyniems mėnesiams po pirmojo posėdžio atitinkamos valstybės narės suburia galutinės atrankos grupę. Vadovaujantis nustatytais kriterijais atliekamas išsamus atrinktų miestų vertinimas, o grupė rekomenduoja vieną atitinkamos valstybės narės miestą.Remdamosi šiomis rekomendacijomis, valstybės narės paskelbia Europos kultūros sostinių kandidatūras ir praneša apie tai Europos Parlamentui, Tarybai, Komisijai ir Regionų komitetui iki renginio likus ne mažiau kaip ketveriems metams.Gavęs tokį pranešimą Europos Parlamentas Komisijai nuomonę dėl kandidatūrų gali pateikti per tris mėnesius.Taryba, remdamasi Komisijos rekomendacija, oficialiai skiria miestus, kurie tam tikrais metais skelbiami Europos kultūros sostinėmis.Paraiškas tapti Europos kultūros sostine pateikė trys Čekijos Respublikos miestai: Hradec Kralovė, Ostrava ir Pilzenas.Pasibaigus dviems atrankos etapams nuspręsta, kad geriausiai iniciatyvos tikslus ir Sprendimo Nr. 1622/2006/EB 4 straipsnyje nurodytus kriterijus atitinka Pilzeno miestas.2010 m. rugsėjo mėn. ataskaitoje grupė rekomendavo nominuoti Čekijos Respublikos miestą Pilzeną 2015 m. Europos kultūros sostine. Čekijos Respublika iki 2010 m. pabaigos pranešė apie tai Europos Parlamentui, Tarybai, Komisijai ir Regionų komitetui.2011 m. sausio mėn. pradžioje Europos Parlamentas savo teigiamą nuomonę perdavė Komisijai.Belgijoje atranka buvo baigta 2010 m. pavasarį, o 2010 m. lapkričio mėn. Monsas nominuotas kultūros sostine.Taigi Komisija, remdamasi Sprendimo Nr. 1622/2006/EB 9 straipsnio 3 dalimi, teikia Tarybai pridedamą rekomendaciją oficialiai paskelbti Čekijos Respublikos miestą Pilzeną 2015 m. Europos kultūros sostine.RekomendacijaTARYBOS SPRENDIMASdėl Čekijos Respublikos miesto paskelbimo 2015 m. Europos kultūros sostineEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo,atsižvelgdama į 2006 m. spalio 24 d. Europos Parlamento ir Tarybos sprendimą Nr. 1622/2006/EB, nustatantį Bendrijos veiksmą dėl Europos kultūros sostinės renginių 2007–2019 m.[2], ypač į jo 9 straipsnio 3 dalį,atsižvelgdama į Europos Komisijos rekomendaciją,atsižvelgdama į atrankos grupės 2010 m. rugsėjo mėn. ataskaitą dėl Čekijos Respublikos miesto nominavimo Europos kultūros sostine,kadangi:kandidatūra visiškai atitinka Sprendimo Nr. 1622/2006/EB 4 straipsnyje nustatytus kriterijus,PRIĖMĖ ŠĮ SPRENDIMĄ:1 straipsnis2015 m. Europos kultūros sostine paskelbti Pilzeną (Čekijos Respublika).2 straipsnisŠis sprendimas įsigalioja kitą dieną po jo paskelbimo Europos Sąjungos oficialiajame leidinyje .Priimta [...]Tarybos varduPirmininkas [1] OL L 304, 2006 11 3, p. 1.[2] OL L 304, 2006 11 3, p. 1.